SACHIN
సచిన్‌కు మహారాష్ట్ర ప్రభుత్వం కానుక
ముంబై: భారత క్రికెట్‌ దిగ్గజం సచిన్‌ టెండూల్కర్‌ జీవిత చరిత్ర ఆధారంగా రూపొందించిన సచిన్‌: ఎ బిలియన్‌ డ్రీమ్స్‌ సినిమాకు మహారాష్ట్ర ప్రభుత్వం వినోదం పన్ను మినహాయించింది. సచిన్‌ టెండూ ల్కర్‌ ప్రపంచ క్రికెట్‌కు చేసిన సేవలు, ప్రజలందరికీ థియేటర్లలో సినిమా చూసే అవకాశం కల్పించేదుకు వీలుగా మహారాష్ట్ర ప్రభుత్వం శుక్రవారం ఈనిర్ణయం తీసుకుంది. బ్రిటిష్‌ ఫిల్మ్‌మేకర్‌ జేమ్స్‌ ఎర్‌స్కైన్‌ రచన, దర్శకత్వం వహించిన ఈ సినిమా హిందీ, ఇంగ్లీష్‌,మరాఠీ, తమిళం, తెలు భాషల్లో శుక్రవారం విడుదలైంది. 200నాటౌట్‌ ప్రొడక్షన్స్‌ బ్యానర్‌పై రవి భగ్‌చంద్కా, కార్నివాల్‌ మోషన్‌ పిక్చర్స్‌ సంయుక్తంగా ఈచిత్రాన్ని నిర్మించారు.సచిన్‌ చిన్ననాటి నుంచి అంతర్జాతీయ క్రికెటర్‌గా ఎదిగిన తీరు సాధించిన ఘన విజయాలను, ఆర్జించిన కీర్తి ప్రతిష్టల సమాహారంగా ఈ డాక్యుమెంటరీలో చూపిం చారు. ఆస్కార్‌ అవార్డు గ్రహీత ఎఆర్‌ రెహమాన్‌ సంగీతం అందించారు. ఈచిత్రానికి ఇప్పటికే ఒడిశా, కేరళ, చత్తీస్‌గఢ్‌ ప్రభుత్వాలు వినోదం పన్ను మినహాయించాయి.